Diari Oficial de la Generalitat Valenciana


Sumari del DOGV 5628, del 29-10-2007 (2007/13418)

DECRET 207/2007, de 26 d'octubre, del Consell, pel qual s'amplien les ajudes als damnificats per les pluges torrencials ocorregudes entre els dies 11 i 19 d'octubre de 2007, a la Comunitat Valenciana, i es modifica el Decret 197/2007, de 19 d'octubre, del Consell.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2007/10/26/207/dof/vci/html**

### Dades del document

Número de DOGV
:   5628

Data del DOGV
:   29-10-2007

Secció del DOGV
:   I. DISPOSICIONS GENERALS

Número del document
:   2007/13232


Data del document
:   26-10-2007

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * ajuda als sinistrats
    * legislació
    * desastre natural
    * suport econòmic
    * inundació
    * zona catastròfica

DECRET 207/2007, de 26 d'octubre, del Consell, pel qual s'amplien les ajudes als damnificats per les pluges torrencials ocorregudes entre els dies 11 i 19 d'octubre de 2007, a la Comunitat Valenciana, i es modifica el Decret 197/2007, de 19 d'octubre, del Consell. [2007/13784]  
Les pluges torrencials caigudes sobre la Comunitat Valenciana, entre els dies 11 i 19 d'octubre de 2007, van produir irreparables danys personals i greus destrosses materials. Davant de la situació d'emergència social, el Consell, per mitjà del Decret 197/2007, de 19 d'octubre, va establir unes primeres mesures de caràcter excepcional, les quals cal ampliar una vegada realitzada una aproximació més exacta de la magnitud dels danys registrats.  
Per això, a proposta del conseller d'Economia, Hisenda i Ocupació i amb la deliberació prèvia del Consell, en la reunió del dia 26 d'octubre de 2007,  
DECRETE  
Article 1  
S'amplia en 1.199.600 euros el crèdit inicial de les ajudes establides en l'article 1 del Decret 197/2007, de 19 d'octubre, del Consell, pel qual s'establixen ajudes als damnificats per les pluges torrencials ocorregudes entre els dies 11 i 19 d'octubre de 2007 a la Comunitat Valenciana.   
De conformitat amb el que disposa l'article 1, paràgraf segon, del Decret 197/2007, de 19 d'octubre, s'addicionen com a municipis especialment afectats els d'Orba i Calp.  
L'ampliació assenyalada se satisfarà a càrrec de l'aplicació pressupostària 82.46.59.341.83, línia de subvenció T7126, del Pressupost de la Generalitat per a l'exercici 2007.  
Article 2  
Es modifica l'article 2 del Decret 197/2007, de 19 d'octubre, del Consell, que quedarà redactat de la forma següent:  
«Article 2. S'habilitaran els crèdits necessaris i suficients en els pressupostos de cada una de les conselleries i pels imports que se citen a continuació, per a fer front a la reparació de les infraestructures públiques i de les comunitats de regants danyades, així com de les explotacions agrícoles i ramaderes i a la renovació dels actius fixos danyats de les menudes i mitjanes empreses comercials, industrials i artesanes:  
Conselleria d'Infraestructures i Transport: 70.354.701 euros.  
Conselleria d'Agricultura, Pesca i Alimentació: 32.588.181 d'euros.  
Conselleria de Medi Ambient, Aigua, Urbanisme i Habitatge: 89.132.227 euros.  
Conselleria de Turisme: 1.800.000 euros.  
Conselleria d'Indústria, Comerç i Innovació: 2.000.000 d'euros.  
Per a això es tramitaran les modificacions pressupostàries necessàries, per mitjà de la minoració dels crèdits que a càrrec dels pressupostos de les conselleries esmentades resulten necessaris per a esta finalitat».  
DISPOSICIÓ FINAL  
Única  
El present decret tindrà efectes des del mateix dia de la publicació en el Diari Oficial de la Comunitat Valenciana.  
València, 26 d'octubre de 2007  
El president de la Generalitat,  
FRANCISCO CAMPS ORTIZ  
El conseller d'Economia, Hisenda i Ocupació,  
GERARDO CAMPS DEVESA


Còpia Permalink ELI